મુંબઇઃ શીના મર્ડર મિસ્ટ્રીની તપાસ કરી રહેલા મુંબઇના પોલીસ ઇન્સ્પેક્ટરની પત્નીની આજે સવારે હત્યા કરી નાખવામાં આવી છે. જ્યારે પુત્ર અને પરિવારનું એક સભ્ય ઘટના બાદ ગુમ છે. તેમનો મોબાઇ પણ સ્વિચ ઓફ આવી રહ્યો છે. ઘટના અંગે જાણ થતા પોલીસ ઘટના સ્થળે પહોંચી ગઇ હતી અને મૃતદેહને પોસ્ટમોર્ટમ માટે મોકલી આપવામાં આવ્યો છે. મળતી માહિતી મુજબ મુંબઇના સાંતાક્રુઝ વેસ્ટમાં રહેનારા પોલીસ ઇન્સ્પેક્ટર ગણેશ્વર ગાનારની પત્નીનો મૃતદેહ તેમના ઘરેથી મળી આવ્યો છે. ખૂબ જ નિર્દયી રીતે તેમની હત્યા કરવામાં આવી છે. ઘટના બાદ તેમનો પુત્ર ગાયબ છે.જ્યારે અન્ય એક વ્યક્તિ પણ ગુમ છે. તેમનો મોબાઇલ સ્વિચ ઓફ છે. કોઇ જાણેભેદુ દ્વારા આ ઘટનાને અંજામ આપવામાં આવ્યો છે.